《游岳麓山用昌黎山石韵》
清代·金武祥

湘江江头横翠微，岭头处处开云飞。四围草木渍浓绿，遥望陡云峰峦肥。

朝来奇兴顿飙发，鼓勇不厌同游稀。纵游名山惬素愿，慰我未见如调饥。

润泉林鸟弄清籁，一路倾听穷岩扉。飞来古寺罕人迹，未碍晨夕笼烟霏。

穹碑欲读嗟莫辨，老松盘礴惊成围。何来异卉烂岩谷，往往触手香满衣。

烟霞啸傲洵足乐，世间名利何能鞿。故山猿鹤正相望，速携游屐将东归。

作者简介：原名则仁，号溎生，名宿金一士之孙。清末民初人，先应邀兖州县官幕友，后以捐班至广东候补，得署赤溪直隶厅同知。五十岁后，因丁忧而依例解任归里，从事地方文献收集，整理出版，享年八十三岁。著有芙蓉江上草堂诗稿及江阴丛书、粟香室丛书等多种。